Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Terézia Ruá, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky  

2.  Zahraničná pracovná cesta:
Belgické kráľovstvo, 12.9.2019 (07:30) - 13.9.2019 (23:59); 16.9.2019 (00:01) – 20.9.2019 (23:59); 23.9. 2019 (00:01) – 26.9.2019 (16:59); 27.9. 2019 (15:01-23:59); 30.9.2019 (23:59); Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci september 2019 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2019. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
V mesiaci september som sa venovala pripomienkovaniu dokumentov pre Ministerstvo školastvam, vedy, výskumu a športu SR a štúdiu materiálov k strategickému plánovaniu programu Horizon Europa. Zúčastňovala som sa podujatí, ktoré sa venovali príprave nového programu a pripravovala som informácie a správy aj v tejto oblasti na informačné kanály SLORD za účelom informovania slovenskej vedeckej a inovačnej komunity.  
Taktiež som sa venovala sledovaniu mojich tém v rámci Horizontu 2020. Zúčastnila som sa tiež na podujatiach, ktoré súvisia s mojou agendou za účelom výmeny informácií a aktualít či nájdenia potenciálnych partnerov pre slovenské subjekty a posilnenia spolupráce. 
Okrem iného som konzultovala možnosti zapojenia sa do H2020 pre slovenské subjekty, vyhľadávala možnosti zapojenia i medzinárodných partnerstiev. Stretla som sa taktiež so zástupcami Európskej komisie, zahraničných univerzít či vedeckých inštitúcií za účelom zvýšenia povedomia o slovenskej vede, výskume a inováciách. 
Pripravovala som V4 Tréning pre projektových manžérov a tiež začala pripravovať Science Evening, ktorého hlavnou témou budú klimatické zmeny a životné prostredie. 
Podrobný záznam zo všetkých stretnutí a podujatí je uvedený v časti 3, resp. 4 tejto správy. 
Podrobnejší záznam o mojich ďalších aktivitách a témach, na ktorých som pracovala sú uvedené nižšie v tejto správe.  
Podpora zapájania sa do medzinárodných projektov a pri ich implementácii
V mesiaci september som pripomienkovala niekoľko dokumentov pre Ministerstvo školstva, vedy, výskumu a športu, ktoré boli následne posunuté na rokovania k príprave programu Horizon Europe. Išlo o dokumenty k ERA Lighthouses a The Future of ERA. Rovnako som pripomienkovala dokument o dlhodobom zámere vedy a techniky pre ministerstvo školstva, ktoré by malo byť základom pre tvorbu národnej stratégie, ktorá napomôže aj k snahe zvýšiť účasť Slovenska v rámcových programoch. 
Ďalej som posielala informácie o medzinárodných konferenciách a podujatiach, ktoré by napomohli slovenským subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som posielala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach. Viedla som tiež kontzultácie so záujemcami o účasť v H2020. 
Pravidelne som komunikovala s národnými delegátmi za moje oblasti za účelom výmeny informácií k implementácií H2020 a hlavne k novým informáciám k príprave Horizon Europe. Okrem iného som sa stretávala s kolegami z iných styčných kancelárií a zástupcami európskych inštitúcií (EK, EP, Rada EÚ) za účelom výmeny aktuálnych informácií týkajúcich sa Horizontu 2020 a príprave Horizon Europe.
Venovala som sa taktiež iniciatíve Európskych univerzít v rámci programu Erasmus+ a rpípravy podujatia, ktoré sa bude konať v Bratsilave dňa 12.11.2019. Podujatie bude informačným dňom pre všetky slovenské vysoké školy, ktoré majú záujem účastniť sa na výzve Európských univerzít a zároveň bude aj možnosťou pre univerzity spoznať možných partnero zo zahraničia, ktorí hľadajú projektových partnerov do druhej výzvy, ktorá sa otvorí v novembri tohto roku.  
Okrem iného som pripravila súhrnny dokument s prehľadom európskych partnerstiev v oblasti životného prostredia a zmeny klímy, ktoré môže napomôcť slovenskej výskumej a inovačnej komunite v tejto oblasti zistiť všetky možnosti, ktoré ponúka Horizont2020 a HEU v rámci verejno-súkromných a verejno-verejných partenrstiev. Podobne som pripravila aj prehľad jednoltivých výziev a programov pre Hornonitriansky región s možnosťami zapojenia sa do H2020 a HEU.   
Zúčastnila som sa tiež na podujatiach, ktoré súvisia s mojou agendou za účelom výmeny informácií a aktualít pri príprave Horizon Europe či posilnenia spolupráce. 
Informovanie a školenia   
V mesiaci september som pravidelne pridávala informácie na webovú stránku SLORD a tiež informovala slovenské subjekty o možnosti zapojenia sa do H2020. Taktiež som poskytovala informácie týkajúce sa príprav programu Hoeizon Europe a jeho strategickému plánovaniu. Okrem iného som za mesiac september spracovala newsletter a prehľad najdôležitejších informácií a aktualít pre slovenskú vedeckú a inovačnú komunitu. 
Počas mesiaca som pripravovala už siedmu edíciu V4 Tréningu pre projektových manažérov, ktorá je výbornou príležitosťou sa dozvedieť všetky dôležité informácie o rámcových programoch a tiež predstavuje jedinečnú networkingovú možnosť pre projekotvých manažérov zo slovenských univerzít, SAV či súkromných subjektov. Na tréning som upravovala program, oslovovala rečníkov, pripravovala otázky na wokrshop a diskusie.  
Účasť na konferenciách, seminároch a programových výboroch
Prehľad všetkých podujatí, seminárov a stretnutí, ktoré som absolvovala za mesiac september  je uvedený v časti 4 tejto správy.  
Prezentácia a popularizácia slovenského výskumu a inovácií
V rámci tejto časti som sa venovala v mesiaci september príprave podujatí, ktoré sa budú konať v novembri a októbri tohto roku. Jedna z pripravovaných akcií je Science Evening, ktorý plánujem zorganizovať na konci novembra v oblasti klimatických zmien s Mikulášom Černotom z Ekonomickej univerzite v Bratislave. 
Prevádzkovanie informačného portálu
Počas septembra som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac september pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
V mesiaci september som prekladala faktúry pre SLORD z francúzskeho do slovenského jazyka pre účely CVTI SR. Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:

Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Výbory, konferencie, podujatia

September 2019	
Dátum	Čas	Miesto	Účastník (SLORD)	Účastníci	Podujatie	
16.9.2019	14:00 – 18:30	EK, Charlemagne	
Terézia Lesayová 	 	Information Days – Horizon 2020 SOcietal Challenge 5 „Climate action, environment, resource efficiency and raw materials“   	
17.9.2019	09:00 – 16:30	EK, Charlemagne   	Terézia Lesayová  		Information Days – Horizon 2020 SOcietal Challenge 5 „Climate action, environment, resource efficiency and raw materials“	
18.9.2019	09:00 – 16:30	EK, Charlemange	
Terézia Lesayová  		H2020 Programový výbor pre spoločenskú výzvu 5 – Klimatické zmeny, životné prostredie a suroviny 	
24.9.2019	13:30 – 19:00	Kanal Brussels    	
Terézia Lesayová  		Research and Innovation Days 	
25.9.2019	09:00 – 16:00	Kanal Brussels 	Terézia Lesayová 		Research and Innoation Days 	

Stretnutia a rokovania

September 2019	
Dátum	Čas	Miesto	Účastník (SLORD)	Účastníci	Téma stretnutia	Záznam	
16.9.2019	16:30 – 17:30	EK, Charlemange	Terézia Ruá	Peter Otrubcak, projektový manažér, FunGlass	Zapojenie sa do výzvy H2020 v pracovnom programe pre SPIRE	Konzultácia k projektovému návrhu a možnosti FunGlass zúčastniť sa na výzve v pracovnom programe v časti SPIRE 	
18.9.2019	15:00 – 16:00	EK, Charlemange   	Terézia Ruá	Mikuláš Černota – národný delegát, docent Univerzity Komenského v Bratislave    	Prípravy programu Horizon Europe  	Vymenili sme si aktuality a informácie k príprave programu Horizon Europa a tiež k príprave podujatia Scinece Evening, ktoré pripravujem v Bruseli pravdepodobne koncom novembra 2019.     	
23.9.2019	17:00 – 18:30	SLORD	SLORD	Anna Krivjanska – CVTI SR  	SK4ERA, Horizon Európa, výmena informácií 	SK4ERA, Horizon Európa, výmena informácií	
24.9.2019	12:00 – 13:30	Place Luxembourg	Terézia Ruá	Tomáš Kobela – SZ SR pri EÚ  	Výmena informácií 	Výmena informácií týkajúcich sa prípravy Horizon Europe a prípravy európskych partnerstiev a možnosti synergií.  	

5.  Odporúčané závery:
V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:
Podpora zapájania sa do medzinárodných projektov a pri ich implementácii
Je potrebné naďalej pokračovať v poskytovaní kvalitných konzultácií k príprave projektov v EÚ rámcovom programe pre výskum a inovácie. Okrem iného je potrebné, nie len pokračovať v poskytovaní cielených informácií a o možnostiach zapojenia sa do projektov, ale plne sa sústrediť na prípravu nového rámcového programu Horizon Europe a rovnako informovať o jeho štruktúre a novinkách v porovnaní s H2020, aby sa mohli všetci záujemcovia na program a výzvy v ňom dostatočne pripraviť. 
Taktiež je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Momentálne si zisťujem a sledujem budúce priority Fínska, ktoré sa budú týkať najmä digitalizácie. Mnohé tieto informácie sú priebežne zverejňované na webe SLORD. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Je nevyhnutné sa v tomto období zamerať na výber tých správnych nominantov jednak pre tieňové výbory pre novovznikajúce klastre a jednak pre poradné orgány pre misie. Od prvej polovice mája je zverejnený dátum uzávierky na zaslanie nominácií pre expertov do jednotlivých “Mission Boards“. Je veľmi dôležité vybrať do všetkých novovytváraných poradných výborov nominantov, ktorí budú môcť zastupovať SR záujmy vo všetkých oblastiach. Taktiež je v tomto smere potrebné veľmi dobre a úzko spolupracovať s národnými delegátmi a s  MŠVVaŠ SR. 
Informovanie a školenia
Je užitočné informovať o novinkách a stave posledných negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v rámcových programoch. Dilema o tom, aký status bude mať Veľká Británia po marci 2019 by sa mala čoskoro vyriešiť podľa toho, akú dohoda uzavrie EÚ s VB. Medzičasom je však dôležité z našej strany tento vývoj sledovať a vedieť informovať slovenskú vedeckú a výskumnú komunitu o prípadných zmenách. 
Okrem vyššie spomenutého je dôležité naďalej informovať o možnostiach zapájania sa do Horizontu 2020 a všetkých jeho pridružených programov a samozrejme podrobne informovať o príprave Horizon Europe. 
Ž teraz začíname pripravovať ďalší V4 tréning projektových manažérov, ktorý sa bude konať na konci novembra tohto roku.  Budeme naďalej pokračovať v rozšírenom formáte tréningu v záujme ešte lepších networkingových príležitostí pre účastníkov a zároveň ďalej zlepšíme program tréningu na zákalde spätnej väzby od našich bývalých účastníkov. Tréning tak urobíme ešte viac interaktívnym. Taktiež budeme v ďalšom tréningu ešte viac a detailnejšie informovať o Horizonte Európa, čím budeme v predstihu informovať našich aplikantov o možnostiach zapojenia sa do HE. Okrem samotného tréningu budú mať  možnosť účastníci tréningu zoznámiť sa s ďalšími projektovými manažérmi z iných krajín a tiež officermi z EK a iných inštitúcií. 
Rovnako je nevyhnutné úzko spolupracovať s  národnými kontaktnými bodmi v rámci projektu SK4ERA, aby sa zabránilo jednak duplicite informácií a tiež aby sa zaistil dobrý tok informácií aj v rámci Tour de ERA. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre HE, pripomienok pre EK a tiež informovania o HE.

Prezentácia a popularizácia slovenského výskumu a inovácií
Naďalej bude potrebné aktívne lobovať a presadzovať účasť Slovákov na konferenciách a hlavne v poradných novo sa vytvárajúcich orgánov EK pre HE. Taktiež je potrebné pokračovať v prezentovaní slovenských výsledkov v oblasti vedy a výskumu, a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Ruá 		
Dátum: 11.10.2019
								
Správu schválil:  prof. RNDr. Ján TURŇA, CSc., generálny riaditeľ